Den skotske indflydelse blev øget fra 1200-tallet og fremefter. I 1231 endte en ellers ubrudt linje af nordisk jarler på Orkney, og titlen har siden tilhørt adelige fra Skotland. [[Håkon 4. Håkonsson]]s fejlslagne ekspedition et århundrede senere ledte til, at de vestlige øer blev opgivet til den skotske krone, og i midten af 1400-tallet overgik Orkney og Shetland også til skotsk kontrol. Det negative syn på vikingernes, der er fremherskende<ref>Crawford (1987) p. 200</ref>, gør ofte, at man overser, at den [[Vikingernes ekspansion|nordiske ekspansion]] muligvis har været en vigtig faktor i dannelsen af det gæliske Kongeriget Alba, der var en forløber for det moderne Skotland. Ligeledes var de nordiske bidrag til handel, politik, kultur og religion i den efterfølgende periode ganske betydelig.
Historie